पर्ची छीन फेंकी तो टीचर पर फेंके पत्थर, पुलिस ने युवकों को खदेड़ा
हरियाणाबोर्ड की 10वीं 12वीं कक्षा की वार्षिक परीक्षा मंगलवार से शुरू हो गई। पहले ही दिन परीक्षा केंद्रों पर अव्यवस्थाओं का माहौल रहा। नकल की सामग्री परीक्षार्थी तक पहुंचाने के लिए परीक्षा केंद्र में कमरे की खिड़की तक पहुंच गए। राजकीय कन्या स्कूल में एक टीचर पर बाहरी युवकों ने उस समय पत्थर फेंकने शुरू कर दिए, जब परीक्षार्थी से पर्ची छीनकर बाहर फेंक दी। सूचना के बाद थाना शहर पीसीआर परीक्षा केंद्र पर पहुंची और युवकों को खदेड़ा।
पहले दिन 10 वीं और 12वीं कक्षा का अंग्रेजी विषय का पेपर था। परीक्षा के लिए बोर्ड द्वारा 29 परीक्षा केंद्र बनाए हुए थे। इनमें राजकीय कन्या स्कूल बिचपड़ी, राजकीय वरिष्ठ माध्यमिक स्कूल (बी-1) भावड़, राजकीय कन्या स्कूल गोहाना का बी-वन बी-टू अति संवेदनशील और आर्य स्कूल गोहाना राजकीय वरिष्ठ माध्यमिक स्कूल रभड़ा को संवेदनशील घोषित किया गया था। परीक्षा केंद्रों पर बाहरी हस्तक्षेप रोकने के लिए पुलिस और होमगार्ड जवानों को तैनात किया गया था। परीक्षा शुरू होने के बाद केंद्रों के आसपास युवाओं की भीड़ लगी रही। परीक्षार्थी तक नकल की सामग्री पहुंचाने के लिए कुछ युवक केंद्र की दीवार छतों पर भी चढ़े रहें। पुलिस जवानों द्वारा भीड़ को खदेड़ने में लगे रहें। ग्रामीण क्षेत्रों में बनाए गए परीक्षा केंद्रों में यही स्थिति बनी रही।
^ सूचना मिली थी कि राजकीय कन्या स्कूल में कुछ युवक हंगामा कर रहे हैं। कुछ युवक खेत से मिट्टी आदि उठाकर फेंक रहे हैं। मौके पर पीसीआर पहुंच गई थी। युवकों को खदेड़ दिया था। मैं स्वयं भी केंद्र पर गया था और सुरक्षा व्यवस्था का जायजा लिया था। सेंटर पर पुलिस कर्मी तैनात किए गए हैं।\\\'\\\' अजायबसिंह, प्रभारी, थाना शहर, गोहाना।
ग्रामीण ही नहीं बल्कि शहरी क्षेत्र में भी परीक्षा केंद्रों पर अव्यवस्था बनी रही। बाहरी युवक परीक्षा केंद्र की चारदीवारी और छतों पर पहुंच गए। राजकीय कन्या रूकूल की दीवार पर कांटेदार लोहे के तार लगाए हुए हैं। जिसके चलते युवक उस पर चढ़ नहीं पाते। कुछ युवकों ने डंडे की सहायता से पर्ची परीक्षार्थी तक पहुंचाने का प्रयास किया। पुलिस को इसका पता चला तो वहां पर भी एक जवान को तैनात किया गया।
नकल पर अंकुश लगाने के लिए बोर्ड अधिकारियों के साथ-साथ प्रशासनिक अधिकारियों ने भी परीक्षा केंद्रों का निरीक्षण किया और सुरक्षा व्यवस्था का जायजा लिया। बोर्ड फ्लाइंग ने राजकीय कन्या स्कूल में एक यूएमसी बनाया। वहीं बीईओ सुभाषचंद्र भारद्वाज ने राजकीय कन्या स्कूल गोहाना, रभड़ा, शामड़ी, चिडाना, खानपुर आदि गांवों का दौरा किया और व्यवस्थाओं का जायजा लिया। उन्होंने नकल रहित परीक्षा संपन्न कराने के लिए हरसंभव प्रयास करने के निर्देश भी दिए।
गोहाना .राजकीय कन्या स्कूल में डंडे पर पर्ची बांधकर परीक्षार्थी तक पहुंचाने का प्रयास करते हुए।
hin_Deva hin_Deva hin_Deva hin_Deva hin_Deva hin_Deva hin_Deva